- इलाके की सूरत बदलने में जुटी बुजुर्गों की फौज - Amar Ujala
इलाके की सूरत बदलने में जुटी बुजुर्गों की फौज
{"_id":"11-50258","slug":"Dehradun-50258-11","type":"story","status":"publish","title_hn":"\u0907\u0932\u093e\u0915\u0947 \u0915\u0940 \u0938\u0942\u0930\u0924 \u092c\u0926\u0932\u0928\u0947 \u092e\u0947\u0902 \u091c\u0941\u091f\u0940 \u092c\u0941\u091c\u0941\u0930\u094d\u0917\u094b\u0902 \u0915\u0940 \u092b\u094c\u091c","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
देहरादून। आज से करीब डेढ़ साल पीछे जाएं। राजपुर रोड के बगल स्थित कैनाल रोड जैसी पॉश कालोनी की मुख्य सड़क का ध्यान करें। करीब पांच किलोमीटर लंबी इस सड़क में कितने गड्ढे थे, यह गिन पाना मुश्किल था। अब उसी सड़क पर तेज रफ्तार वाहन फर्राटा भरते हैं। सड़क के किनारे की हरियाली काफी सुकून देती है। यूं तो इस पूरे क्षेत्र में करीब 10 हजार मकान होंगे लेकिन, 50 बुजुर्गों की सक्रियता ने इस पूरे क्षेत्र की सूरत बदलने में बड़ी भूमिका अदा की।
ये सभी बुजुर्ग सीनियर सिटीजन फोरम से जुड़े हैं। राजधानी के हर छोटे बड़े विभाग यहां तक कि मुख्यमंत्री कार्यालय और राजभवन में भी इस फोरम की सक्रियता की चर्चा है। बड़े पदों से सेवानिवृत्त हुए फोरम के सदस्य सरकारी मशीनरी के हर पहलू को पहले से ही जानते हैं। यही कारण हैं कि वे नागरिकों के हक की बात बेहिचक कह लेते हैं। कई मामलों में अफसरों को अपनी बात से आसानी से सहमत भी कर लेते हैं।
ये कोशिशें रंग लाईं
-रिस्पना नदी के किनारे के अतिक्रमण से बचाकर वहां पार्क बनाने के लिए सरकारी मान्यता।
-कैनाल रोड पर लोगों के आने-जाने के लिए सिटी बस या विक्रम का संचालन जल्द शुरू होगा
-पूरे क्षेत्र में बिजली की बेहतर आपूर्ति के लिए कई ट्रांसफार्मर लगवाए
-वन विभाग की सहायता से अब तक तीन हजार से अधिक पौधे लगवाए
सभी सदस्यों ने पूरी ईमानदारी और मेहनत से काम किया। दुख इस बात का है कि सरकारी मशीनरी ऐसे लोगों को बार-बार दौड़ाती है। अगर हम भी हार मान लेते तो शायद कुछ नहीं कर पाते।-डा. डीआर अरोरा, फोरम एडवाइजर
क्षेत्र में अभी भी काफी काम होना बाकी है। स्थानीय लोगों के लिए स्वास्थ्य की सुविधा जरूरी है। इसके लिए मैक्स हास्पिटल से मिलकर उपचार योजना तैयार की गई है। यह आगे काम आएगी।-जेजे शर्मा, फोरम सचिव
बुजुर्गों ने लिया ‘बर्फी’ का आनंद
सीनियन सिटीजन के लिए दून में स्थापित संस्था स्वाभिमान बुजुर्गों के लिए तरह-तरह के आयोजन करती है। स्वास्थ्य, शिक्षा, पर्यटन और मनोरंजन के कार्यक्रम चलाए जाते हैं। इस संस्था ने 26 सितंबर को बुजुर्गों के लिए फिल्म ‘बर्फी’ के विशेष शो का आयोजन किया था। इसमें150 से अधिक बुजुर्ग शामिल हुए। इससे पहले इन लोगों ने ‘बोल बच्चन’ फिल्म भी सामूहिक रूप से देखी थी। संस्था से जुड़े पदाधिकारियों का कहना है कि सदस्यों के लिए हर दिन कोई न कोई विशेष क्लास भी आयोजित की जाती है।